રશિયન વેઇટલિફ્ટરો પર પ્રતિબંધ પહેલાં રશિયાના ૧૧૧ ખેલાડીઓને અગાઉથી જ ઓલિમ્પિકમાં ભાગ લેવા પર પ્રતિબંધ લગાવી દેવાયો છે. કેટલાક અન્ય ખેલાડીઓને પણ આવનારા દિવસોમાં પ્રતિબંધ કરી દેવાય તેવી શક્યતા છે. જ્યારે રશિયાના રમતગમત પ્રધાનનું કહેવું છે કે રિયો માટે પસંદ થયેલા કુલ ૩૮૭ ખેલાડીઓમાં ૨૭૨ને ભાગ લેવાની મંજૂરી આપવામાં આવી ચૂકી છે. જોકે રશિયાના કેટલા ખેલાડી ઓલિમ્પિકમાં ભાગ લેશે એનો આંકડો કદાચ આજે જાહેર થઈ શકે છે.